Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: a 121/1997. (VII. 17.) Korm. rendelethez]
Paragraph Index: 2624

a 121/1997. (VII. 17.) Korm. rendelethez] I. RÉSZ NUKLEÁRIS TERMÉKELLENÕRZÉSI JEGYZÉK ÁLTALÁNOS MEGJEGYZÉS Az ellenõrzés célja nem hiúsulhat meg az ellenõrzött tételek alkatrészeinek átadása miatt. A cél érdekében törekedni kell az alkatrészek olyan meghatározásaira, melyet minden szállító alkalmazhat. TECHNOLÓGIA ELLENÕRZÉS A Jegyzéken lévõ bármely termékkel közvetlenül kapcsolatos technológiaátadást olyan mértékig kell megvizsgálni és ellenõrizni, mint amilyen mértékig az magának a berendezésnek az esetében történik, a vonatkozó jogszabály megengedte mértékig. A technológiaátadásra vonatkozó ellenõrzés nem terjed ki a nyilvánosan hozzáférhetõ információkra és a tudományos alapkutatásokra. MEGHATÁROZÁSOK Technológia — azt a specifikus információt jelenti, mely a Jegyzéken szereplõ bármely termék fejlesztéséhez, gyártásához vagy hasznosításához szükséges. Ezen információ formája lehet mûszaki adat vagy mûszaki támogatás. Tudományos alapkutatás — kísérleti vagy elméleti munka, amelyet annak érdekében végeznek, hogy egy jelenség vagy megfigyelhetõ tények alapelveirõl új tudás birtokába jussanak, és amelynek nincs speciális gyakorlati célja vagy feladata. Fejlesztés — a gyártást megelõzõ valamennyi szakaszra vonatkozik, mint például: — tervezés, — tervezési kutatás, — tervelemzés, — tervkoncepció, — prototípusgyártás és -tesztelés, — kísérleti gyártási sémák, — tervezési adatok, — a tervezési adatok termékbe való átvezetésének folyamata, — konfigurációtervezés, — összeállítás tervezése, — elrendezés. A nyilvánosan hozzáférhetõ információ — a jelen alkalmazásában olyan technológiát jelent, mely további terjesztésére vonatkozó korlátozások nélkül hozzáférhetõ. (A szerzõi jog korlátozásai nem jelentik, hogy az adott technológia nem tekintendõ nyilvánosan hozzáférhetõnek.) Gyártás — valamennyi gyártási szakaszra vonatkozik, mint például: — szerkesztés, — gyártástervezés, — gyártás, — összeállítás, — szerelés, — ellenõrzés, — tesztelés, — minõségbiztosítás. Mûszaki támogatás — a mûszaki támogatás olyan formákban jelenhet meg, mint: útmutatás, képzés, gyakorlás, gyártási tapasztalat, konzultációs szolgáltatások. Megjegyzés: A mûszaki támogatás felölelheti a mûszaki adatok átadását is. Mûszaki adatok — a mûszaki adat lehet mûszaki rajz, terv, diagram, modell, formula, mérnöki terv és speci- 2003/84. szám fikáció, kézikönyv és utasítás írott formában vagy más közegen, illetve eszközön rögzítve, mint például lemez, szalag, csak olvasható memória. Használat — üzemeltetés, üzembe helyezés (beleértve a telephelyi üzembe helyezést), karbantartás (ellenõrzés), javítás, generáljavítás és felújítás. Effektív gramm — a különleges hasadóanyag vagy egyéb hasadóanyag effektív grammja a következõket jelenti:

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes